અમદાવાદ, 23 મે: લોકસભાની ચૂંટણીનો મહોત્સવ પૂર્ણ થયો, જેમાં ભારતીય જનતા પાર્ટીએ ગુજરાતના પૂર્વ મુખ્યમંત્રી નરેન્દ્ર મોદીના નેતૃત્વમાં ઐતિહાસિક જીત નોંધાવી છે. આ પહેલીવાર બન્યું કે ભારતીય જનતા પાર્ટી 282 બેઠકો એકલા હાથે જીતીને પૂર્ણ બહુમતી સાથે સરકાર બનવાવવા જઇ રહી હોય. જોકે ભાજપના સાથી પક્ષો સાથે મળીને આ આંકડો 336 સુધી પહોંચે છે. આઝાદી બાદ સતત એકચક્રી શાસન ચલાવી રહેલી પાર્ટી કોંગ્રેસે આવું સ્વપ્નેય નહીં વિચાર્યું હોય કે તેમને આવી ભૂંડી હારનો સામનો કરવો પડશે. જે હોય તે, પરંતુ ગુજરાત લોકપ્રિય અને પૂર્વ મુખ્યમંત્રી ગઇકાલે ગુરુવારે ગાંધીનગરથી દિલ્હી જવા માટે રવાના થઇ ગયા. નરેન્દ્ર મોદી જે આખા દેશમાં ગુજરાતના વિકાસ મોડેલને લઇને જાણીતા બન્યા હતા હવે દેશનું વિકાસ મોડેલ રચવાની જવાબદારી તેમના હાથમાં છે.